PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/026	Bratislava, 20. júna 2012	

Protimonopolný úrad Slovenskej republiky, odbor koncentrácií v správnom konaní 
č. 0014/OK/2012 začatom dňa 02.05.2012 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľa Tenedora Nemak, S.A. de C.V. so sídlom Libramiento Arco Vial, Km. 3.8, Garcia N.L. 66000, Mexiko prostredníctvom splnomocneného zástupcu advokátskej kancelárie ČERNEJOVÁ & HRBEK, s.r.o. so sídlom Kýčerského 7, 811 05 Bratislava, IČO: 36 857 513, v mene ktorej koná JUDr. Alena Černejová advokátka a konateľka, vo veci koncentrácie podnikateľov Tenedora Nemak, S.A. de C.V. so sídlom Libramiento Arco Vial, Km. 3.8, Garcia N.L. 66000, Mexiko a J.L. French Automotive Castings, Inc. so sídlom 1209 Orange Street, Wilmington, Delaware 19801, USA  

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní nepriamej výlučnej kontroly podnikateľa Tenedora Nemak, S.A. de C.V. so sídlom Libramiento Arco Vial, Km. 3.8, Garcia N.L. 66000, Mexiko nad podnikom podnikateľa J.L. French Automotive Castings, Inc. so sídlom 1209 Orange Street, Wilmington, Delaware 19801, USA prostredníctvom spoločnosti Nemak Exterior, S.L. (Unipersonal) so sídlom Caléndula n.95, Edificio “M“, Oficina 5, Miniparc II, Alcobendas (Madrid), Španielsko na základe Zmluvy o zlúčení a plánu zlúčenia uzatvorenej dňa 06. apríla 2012 medzi spoločnosťou Nemak Exterior, S.L. (Unipersonal) so sídlom Caléndula n.95, Edificio “M“, Oficina 5, Miniparc II, Alcobendas (Madrid), Španielsko; spoločnosťou Sting Merger Sub Corp. so sídlom The Corporation Trust Center, 1209 Orange Street, Wilmington, Delaware 19801, USA; spoločnosťou J.L. French Automotive Castings, Inc. so sídlom 1209 Orange Street, Wilmington, Delaware 19801, USA; spoločnosťou F150 Representative LLC so sídlom The Corporation Trust Center, 1209 Orange Street, Wilmington, Delaware 19801, USA a spoločnosťou Nemak USA Inc. so sídlom The Corporation Trust Center, 1209 Orange Street, Wilmington, Delaware 19801, USA.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 02.05.2012 podaním zaevidovaným pod č. 1519/2012 podnikateľom Tenedora Nemak, S.A. de C.V. so sídlom Libramiento Arco Vial, Km. 3.8, Garcia N.L. 66000, Mexiko (ďalej len „Nemak“) prostredníctvom splnomocneného zástupcu advokátskej kancelárie ČERNEJOVÁ & HRBEK, s.r.o. so sídlom Kýčerského 7, 811 05 Bratislava, IČO: 36 857 513, v mene ktorej koná JUDr. Alena Černejová advokátka a konateľka, doručené oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom oznámil koncentráciu, ktorá spočíva v získaní nepriamej výlučnej kontroly podnikateľa Nemak nad podnikom podnikateľa J.L. French Automotive Castings, Inc. so sídlom 1209 Orange Street, Wilmington, Delaware 19801, USA (ďalej len „JL French“) prostredníctvom spoločnosti Nemak Exterior, S.L. (Unipersonal) so sídlom Caléndula n.95, Edificio “M“, Oficina 5, Miniparc II, Alcobendas (Madrid), Španielsko (ďalej len „Nemak Exterior“) na základe Zmluvy o zlúčení a plánu zlúčenia uzatvorenej dňa 06. apríla 2012 medzi spoločnosťou Nemak Exterior; spoločnosťou Sting Merger Sub Corp. so sídlom The Corporation Trust Center, 1209 Orange Street, Wilmington, Delaware 19801, USA; spoločnosťou JL French; spoločnosťou F150 Representative LLC so sídlom The Corporation Trust Center, 1209 Orange Street, Wilmington, Delaware 19801, USA a spoločnosťou Nemak USA Inc. so sídlom The Corporation Trust Center, 1209 Orange Street, Wilmington, Delaware 19801, USA (ďalej len „Zmluva“).

2.	Na základe tohto oznámenia sa dňa 02.05.2012 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0014/OK/2012.

3.	Po doplnení predmetného oznámenia koncentrácie podľa § 10 ods. 12 zákona a vyhlášky úradu č. 204/2009 Z. z., ktorou sa ustanovujú podrobnosti o náležitostiach oznámenia koncentrácie v znení neskorších predpisov (ďalej len „Vyhláška“), účastníkmi koncentrácie začala plynúť v súlade so znením § 11 ods. 1 zákona dňa 28.05.2012 lehota 25 pracovných dní na vydanie rozhodnutia vo veci predmetnej koncentrácie.

4.	Z Oznámenia koncentrácie a jeho doplnení vyplynulo, že oznámená koncentrácia spočíva v získaní  výlučnej nepriamej kontroly podnikateľa Nemak nad podnikom podnikateľa JL French prostredníctvom spoločnosti Nemak Exterior, a teda že v prípade predmetnej transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) bod 2 zákona.

5.	Účastníkom konania v prípade predmetnej koncentrácie je podnikateľ Nemak, ktorý získava nad podnikom podnikateľa JL French nepriamu výlučnú kontrolu.

6.	Účastníkom koncentrácie v prípade predmetnej koncentrácie je podnikateľ Nemak na strane nadobúdateľa kontroly a podnikateľ JL French na strane nadobúdaného subjektu. 

7.	Ako vyplýva z Oznámenia koncentrácie Nemak je akciová spoločnosť založená podľa mexického práva, ktorá pôsobí v odvetví výroby komponentov pre automobilový priemysel so zameraním na hliníkové hlavy valcov a motorové bloky pre osobné a ľahké úžitkové vozidlá. V oblasti výroby ostatných komponentov, ako napr. prevodových komponentov vyvíja spoločnosť Nemak podľa Oznámenia koncentrácie iba obmedzené činnosti. 

8.	V Slovenskej republike pôsobí spoločnosť Nemak predovšetkým prostredníctvom spoločnosti Nemak Slovakia s.r.o. so sídlom Ladomerská Vieska 394, 965 01 Žiar nad Hronom, ktorá ako vyplýva z Oznámenia koncentrácie na území Slovenskej republiky vyrába a dodáva hlavy valcov motorov a motorové bloky. Na území Európskeho hospodárskeho priestoru (ďalej len „EHP“) spoločnosť Nemak vyrába a dodáva hlavy valcov motorov a motorové bloky a v menšej miere aj prevodové skrine a spojkové skrine. 

9.	Spoločnosť JL French je spoločnosťou s ručením obmedzeným, založenou podľa práva štátu Delaware, USA. Podľa Oznámenia koncentrácie sa spoločnosť JL French zaoberá výrobou a dodávkami komponentov pre automobilový priemysel so zameraním na olejové vane, prevodové skrine, spojkové skrine a súčasti systému riadenia a kontroly. 

10.	Ako vyplýva z Oznámenia koncentrácie spoločnosť JL French dodáva na územie Slovenskej republiky prevodové skrine a spojkové skrine prostredníctvom cezhraničných predajov. Na územie Európskeho hospodárskeho priestoru (ďalej len „EHP“) dodáva spoločnosť JL French olejové vane, prevodové skrine, spojkové skrine a súčasti systému riadenia a kontroly.

11.	Spojkové skrine sú podľa Oznámenia koncentrácie komponenty odlievané z kovu a používané pre umiestnenie spojky vozidiel. Automatická spojka je mechanickým zariadením, ktoré zabezpečuje prevod hnacej sily motora na kolesá. Tu sa spojka využíva na kontrolu prevodu sily alebo pohybu, aby sa vodičovi umožnilo meniť rýchlosti na vozidle alebo prerušiť proces prenosu pri brzdení vozidla.

12.	Ako je uvedené vyššie na územie Slovenskej republiky dodáva spojkové skrine z účastníkov koncentrácie prostredníctvom cezhraničných predajov spoločnosť JL French.

Záver

13.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia alebo by koordinácia súťažného správania bola v rozpore s ustanovením § 4 ods. 1.

14.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu. 

15.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová	  	 
     riaditeľka odboru koncentrácií		

Rozhodnutie sa doručuje:

ČERNEJOVÁ & HRBEK, s. r. o.
JUDr. Alena Černejová
advokátka a konateľka
Kýčerského 7
811 05  Bratislava